صندوق

صندوق (Trunk)، جیہنو‏ں ٹریول ٹرنک وی کہیا جاندا اے، اک وڈا کیوبائڈ کنٹینر اے جیہنو‏ں کپڑ‏ے تے ہور سامان رکھݨ لئی ڈیزائن کيتا گیا ا‏‏ے ۔ اوہ عام طور تے گھر تو‏ں دور لمبے عرصے لئی استعمال ہُندے نيں، جداں بورڈنگ سکول، یا بیرون مُلک طویل مُدت لئی ۔
صندوقاں د‏‏ی بہت ساریاں طرزاں وچ جینی لِنڈ، ساراٹوگا، مانیٹر، سٹیمر یا کیبن، بیرل اسٹیو، آکٹگن یا بیول ٹاپ، وارڈروب، ڈوم ٹاپ، بیرل ٹاپ، وال ٹرنک، تے ایتھ‏ے تک کہ مکمل ڈریسر ٹرنک وی نيں ۔ ایہ وکھ وکھ طرزاں اکثر صرف اک یا دو دہائیاں تک ای چلدیاں نيں، تے ہارڈ ویئر دے نال نال غیر نشان زدہ ٹرنک نو‏‏ں ڈیٹ کرن وچ انتہائی مددگار ثابت ہو سکدیاں نيں ۔

 تریخ تے تیاری 
صندوق صدیاں توں موجود نیں لیکن سبھ توں زیادہ عام ڈیزائن جیہڑے 18 ویں صدی دے آخر توں لے کے 20ویں صدی دے شُروع تک سی اوہناں دا حوالا دِتا جاندا اے، جد ایہناں نوں سستے تے ہلکے سوٹ کیس دے طور تے مارکیٹ وچ لیاندا گیا سی ۔
صندوق عام طور تے پائن نال بݨے بیس ٹرنک باکس نال بݨائے جاندے سی جیہنوں فیر حفاظتی تے آرائشی مواد نال ٹعھاک دِتا جاندا اے ۔ قدیم ترین صندوقاں وِچوں کچھ جڑی ہوئی کَھل یا چمڑے نال ٹعھکے ہوئے نیں تے بہت زیادا اوسے دور دے فرنیچر ونگوں نظر اوندے نیں، جیہدا مطلب ایہ آ کہ صندوق مینوفیکچرنگ بعض اوقات فرنیچر دے کاروبار دی اک شاخ سی ۔ بعد دے ٹعھکݨاں وچ ایہ سَبھ کچھ تھلے رکھݨ لئی ہارڈ ویئر تے ہارڈ ووڈ سلیٹاں دیاں بے شمار ترتیباں نال کاغذ، کینوس، سادا یا اُبھرے ہوئے ٹین شامل ںیں ۔ اوہ بعض اوقات اُپر پتل دے چھوٹے ہینڈلاں دے نال بݨائے جاندے سی تے کئیاں سائزاں وچ بݨائے جاندے سی ۔
سامان لئی کلاسک صندوق دا اِستعمال 20 ویں صدی دیاں پہلیاں دو دہائیاں وچ بڑے پیمانے تے ہویا لیکن اوس توں مگروں جدید سوٹ کیس دی مقبولیت وچ کمی آوݨی شروع ہو گئی ۔ 1940 دی دہائی دے آخر تک ایہناں دا اِستعمال کَعھٹ گیا سی ۔

 مورتاں 

گٹھ:کعھریلو سمان
گٹھ:چیزاں
گٹھ:رہتل
گٹھ:مصنوعات
گٹھ:فرنیچر